OzLabs/hebrew-wiki-articles huggingface dataset:
אתל אוגדן

אתל אוגדן, באנגלית: Ethel Ogden (1869–1902) הייתה ציירת ומחנכת קנדית. היא הייתה דמות מרכזית בפיתוח ציור על חרסינה במחלקה לאמנויות יפות במכללת הנשים של מאונט אליסון.

== חיים וקריירה ==
שרה אתל אוגדן נולדה בסאקוויל, ניו ברונזוויק, בשנת 1869 לבונה הספינות ויליאם אוגדן ואליס צ'ייס בארנס. אתל אוגדן, הבכורה מבין שלוש אחיות, גדלה בתוך משפחה אמנותית. אמה, אליס צ'ייס בארנס למדה אמנות במחזור הראשון של האקדמיה הנשית של אוניברסיטת מאונט אליסון, וקיבלה אות הצטיינות בשנת 1857. היא המשיכה ללמד במחלקה לאמנות מ-1859 עד 1863.<ref name=":0">Kelly, Gemey; Tisdale (2018). The Matter at Hand: Paintings and Hand-painted China by Ethel Ogden. Sackville, NB: Owens Art Gallery, Mount Allison University</ref>
נוף, מאת אתל אוגדן
אתל אוגדן נרשמה למכללת הנשים מאונט אליסון בשנת 1883 בגיל ארבע עשרה. ב-1888, היא עזבה את קולג' הנשים למוסד לאמנות בסנט ג'ון, ניו ברונסוויק, שם למדה עם האמן של מונטריאול, ג'ון האמונד. בעקבות קשיים כלכליים, מוסד האמנות של אוונס נסגר ב-1892 ואוסף ההוראה המשמעותי שלו הועבר למונט אליסון שם נשכר ג'ון האמונד כראש מחלקת האמנות.<ref>Kelly, Gemey; Frame, Fredette (1999). Ethel Ogden. Sackville, NB: Owens Art Gallery, Mount Allison University.</ref>ישנן עדויות המצביעות על כך שאוגדן היא שהביאה את הרעיון של העברת אוסף אוונס להר אליסון, מה שהביא להקמת גלריית אוונס לאמנות.

בשנת 1893 חזרה אוגדן למכללת הנשים כדי להשלים את שנת לימודיה האחרונה ובאותה שנה גם החלה ללמד. בשנה שלאחר מכן היא מונתה לתפקיד הוראה במשרה מלאה.<ref>"Hidden treasure | Mount Allison". mta.ca. Archived from the original on 2022-04-22</ref>

אוגדן ציירה בעיקר נופים וטבע דומם, כולל פרחים. סגנון הציור שלה מתואר על ידי האוצרת ג'מי קלי כ"מודרניסטי", תוך שהיא מציינת כיצד הטיפול של האמנית בצבע משמש "לשבור חלקית את הפונקציה של הצבע כייצוג גרידא, תוך הפניית תשומת לב למסה ולחומריות שלו."

בשנת 1897, אתל אוגדן הציגה ציור בתערוכה של איגוד האמנות לנשים של קנדה בגלריה רוברטס בטורונטו.

אוגדן מתה בשנת 1902 בגיל 32.
צלחת פירות, צויר על ידי אתל אוגדן
עבודותיה היו נושא לשתי תערוכות משמעותיות. הראשון, "אתל אוגדן" שאצרו ג'מי קלי ופרדט פריים הוצגה בגלריה לאמנות אוונס באוניברסיטת מאונט אליסון ב-1999.[2] השנייה, על ציורי החרסינה שלה, שאצרו ג'מי קלי וג'יין טיסדייל והוצג בגלריה לאמנות אוונס ב-2018.<ref>"The Matter at Hand: Paintings and Hand-painted China by Ethel Ogden – Owens Art Gallery". Archived from the original on 2022-04-15. </ref> החרסינה המצוירת ביד של אתל אוגדן הוצגה גם בתערוכות נוספות.

אחיותיה של אתל אוגדן, גרטה סובמיט אוגדן (1875-1939) ומרי הליברטון (בורטי) אוגדן (1878–1941) עסקו אף הן באמנויות. גרטה אוגדן למדה ולימדה אמנות במכללת הנשים ואילו מרי הליברטון אוגדן למדה מוזיקה.<ref name=":0" />

פרס הזיכרון של אוגדן שהוקם לזכרה על ידי אמה ואחותה מוענק מדי שנה לסטודנטית לאמנויות באוניברסיטת מאונט אליסון.

אוגדן הייתה דמות מרכזית בפיתוח ציור חרסינה במחלקה לאמנויות יפות במכללת הנשים של מאונט אליסון. ציור חרסינה התווסף לתוכנית הלימודים של המכללה לנשים ב-1887 ואוגדן לימדה מקצוע זה ב-1895. ב-1897 נסעה אוגדן לניו יורק כדי ללמוד ציור חרסינה עם "אחד המאסטרים הטובים ביותר במטרופולין... במטרה להתעדכן מהרעיונות החדשים ביותר."

== קישורים חיצוניים ==

== הערות שוליים ==

קטגוריה:ציירות קנדיות
קטגוריה:ילידות 1869
קטגוריה:נפטרות ב-1902
קוקייה חיוורת

קוקייה חיוורת (שם מדעי: Cacomantis pallidus) היא מין עוף ממשפחת הקוקייתיים החיה בטבע באוסטרליה וסביבותיה ולעיתים מצפינה לטימור וגינאה החדשה. המין תואר ב-1801 בידי החוקר ג'ון לאת'אם.

קוקייה זו מגיעה לאורך של 28 עד 33 ס"מ בקירוב והיא בעלת נוצות אפורות-ורדרדות עם מקור כהה וחזק, עיניים זהובות ופס כהה לאורך הלחיים. הצוואר, החזה והבטן לבנים, הכנפיים והזנב ארוכים וחומים עם נקודות מסורטטות לבנות לאורכם והרגליים שחורות ובדומה לנקרים הם בעלי פיצול של 2 אצבעות קדימה ו-2 הפונות אחורה. קוקייה זו דומה מאוד למין קוקייה מזרחית, אך שונה ממנה ואינה שייכת לסוג קוקייה.

הקוקייה מצויה לאורך צפון אוסטרליה, גינאה החדשה וטימור ביערות, סבכים ובין מנגרובים אך גם סביב שטחים חקלאיים ועף עירוניים, לרוב במקומות פתוחים בהם היא יכולה לשחר מזון ביעילות. היא פעילת יום המחפשת חרקים שונים ובמיוחד להוטה על זחלי פרפראים שונים, אפילו בעלי שערות צורבות.

בדומה לקוקיות רבות היא טפילה על עופות אחרים בעת הרבייה והיא מטילה את ביציה בין יולי לדצמבר כשהקוקייה מנסה להערים על הפונדקאי, להפיל את ביציו ולהטיל ביצה בקינו לפני שתתגלה, מה שיגרום לביצה להידחות ולהיזרק. הקוקייה ידועה בהיטפלות למעל 100 מיני ציפורי שיר שונות כשרובם הגדול שייכים למשפחת הדבשניים, אדומי-חזה אוסטרליים ולזנבני מניפה.

== קישורים חיצוניים ==

== הערות שוליים ==

<gallery>
Pallid Cuckoo - Flickr - jeans Photos.jpg
Cacomantis pallidus 01 - Christopher Watson.jpg
</gallery>

קטגוריה:טקסונים שתוארו בידי ג'ון לאת'אם
קטגוריה:בעלי חיים שתוארו ב-1801
קטגוריה:קוקיתיים
קטגוריה:פפואה גינאה החדשה: עופות
נבחרת גרמניה בכדורסל עד גיל 20

נבחרת גרמניה בכדורסל עד גיל 20 היא נבחרת כדורסל לאומית של גרמניה המנוהלת על ידי פדרציית הכדורסל הגרמנית ומייצגת אותה באליפות אירופה בכדורסל עד גיל 20.<ref></ref><ref></ref>

== השתתפות באליפות אירופה לנבחרות עתודה ==
{|class="wikitable" style="text-align:center"
|-
!שנה!!דרג א'!!דרג ב'
|-
| 1992||12
|-
| 1994||9
|-
| 1998||7
|-
| 2005||13
|-bgcolor=#fcc
| 2006||15
|-
|2007||||4
|-bgcolor=#cfc
|2008||||
|-
| 2009||14
|-
| 2010||14
|-
| 2011||5
|-
| 2012||5
|-
| 2013||11
|-
| 2014||14
|-
| 2015||11
|-
| 2016||4
|-
| 2017||7
|-bgcolor=#cc9966
| 2018||
|-bgcolor=#cc9966
| 2019||
|-
| 2022||11
|-
| 2023||6
|-
| 2024||12
|}

== ראו גם ==
* נבחרת גרמניה בכדורסל

== קישורים חיצוניים ==
* 

== הערות שוליים ==

קטגוריה:גרמניה: כדורסל
גרמניה
קטגוריה:נבחרות גרמניה
סולנום יסמיני

סוֹלָנוּם יַסְמִינִי (שם מדעי: .Solanum laxum Spreng) הוא שיח נוי מטפס נכרך ולא מעוצה ממשפחת הסולניים<ref name=":1" />. מין זה ירוק עד (נשיר מותנה באזורים קרים), קירח וללא קוצים בגבעולים ובעלים (בשונה מסולנום מנוצה) ופרחיו לבנים בגוון תכלת. מוצאו של סולנום יסמיני הוא מדרום מזרח ברזיל ומדרום ברזיל עד צפון מזרח ארגנטינה בארצות: ארגנטינה, ברזיל ופרגוואי ואורוגוואי<ref name=":1"></ref>.

בעבר מין זה נקרא Solanum jasminoides Paxton ומכאן שמו העברי.
סולנום יסמיני עלים עליונים תמימים
== מאפיינים ==
הענפים דקים, זיג זג, שמגיעים לאורך 3 מ' או יותר ונכרכים באמצעות הפטוטרות.

הלוואים נעדרים<ref name=":2"></ref>.

העלים ירוקים, מסורגים, מעט מקופלים ובעלי פטוטרות ארוכות. העליונים פשוטים ותמימים (בשונה מסולנום מטפס), דמויי אזמל או דמוי ביצה, ואורכם 2.5 עד 7.5 ס"מ. העלים התחתונים ייתכן ויהיו גזורים לאונות או מנוצים בעלי אונות או עלעלים קטנים או בסיסיים.

הפרחים דו-מיניים, לרוב נכונים (סימטריים), קטנים, לבנים או תכולים עם כתם צהוב, בעלי עוקצים דקים וערוכים באגדים בקצות הגבעולים.

הגביע גלגלי, מאוחה עלים, בעל 5 אונות אינו גדל לאחר ההפריחה.

הכותרת מאוחת עלים, דמוית כוכב ובעלת 5 אונות וצינור קצר<ref name=":2" />.

האבקנים 5 כמספר עלי הכותרת, והם מאוחים לצינור הכותרת, בלוע הכותרת בין עלי הכותרת. ובדרך כלל צמודים זה לזה ועומדים מסביב לעמוד העלי בצורת קונוס.

הזירים קצרים מאוד והם קצרים מהמאבקים (בישראל בשוני מסוגים סולניים אחרים). המאבקים גדולים, נוטים על פי רוב זה אל זה. לשכות המאבקים נפתחות דרך נקב או שסע קטן בראשו של המאבק. שתי הלשכות של המאבק צמודות ומקבילות זו לזו ואינן מרוחקות זו מזו על ידי קונקטיב או זיר מורחב.

השחלה עילית, בת 2 מגורות, בכל אחת מהן ביציות רבות. עמוד השחלה יחיד ויוצא מראש השחלה. הצלקת יחידה קטנה ודמוית כיפה.

השיליה מורחבת, זוויתית ובעלת ביציות רבות<ref name=":2" />.

הפרי ענבה בקוטר 1 ס"מ, וצבעה סגול שחרחר בהבשלה.

הפריחה באביב בסתיו ובקיץ<ref name=":0"></ref>.

== בית גידול ==
ממוזער
סולנום יסמיני הוא צמח אור מלא, עמיד בקרה, בשרב ובגיר, רגיש למליחות. גדל בקרקעות מנוקזות היטב באזורי ההר, העמק השפלה והבקעה בישראל. מין זה בעל קצב צימוח מהיר. דישון סדיר מסייע לחיזוק פריחה ארוכה ושופעת. גיזום יעודד הסתעפות הצמח<ref name=":0" />.

הריבוי באמצעות ייחורים מעוצים בחורף ובאמצעות ייחורים ירוקים באביב ובקיץ<ref name=":0" />.

== תמונות ==
<gallery>
קובץ:סולנום יסמיני פרחים.jpg|הפרחים לבנים או תכולים עם כתם צהוב
קובץ:סולנום יסמיני פרח 2.jpg|המאבקים גדולים ויוצרים עמוד
</gallery>

==קישורים חיצוניים==

== הערות שוליים ==

קטגוריה:צמחים שתוארו ב-1824
קטגוריה:טקסונים שתוארו בידי קורט פוליקרפ יואכים ספרנגל
קטגוריה:סולניים
אנדומבה מובלה

פירמין אנדומבה מובלה (בצרפתית: Firmin Ndombe Mubele; נולד ב-14 באפריל 1994 בקינשאסה שבזאיר) הוא כדורגלן מהרפובליקה הדמוקרטית של קונגו המשחק בעמדת החלוץ בנבחרת הרפובליקה הדמוקרטית של קונגו.

== קריירת מועדונים ==
מובלה החל את הקריירה המקצוענית שלו בקבוצת ויטה קלאב מליגת העל של הרפובליקה הדמוקרטית של קונגו.

ב-1 ביולי 2015 חתם מובלה באל-אהלי דוחה מליגת העל הקטרית. הוא ערך 36 הופעות ליגה במדי המועדון, בהן הבקיע 16 שערים.

ב-30 בינואר 2017 חתם מובלה בסטאד רן מליגת העל הצרפתית. ב-8 בפברואר ערך את הופעת הבכורה שלו במועדון, בתיקו 0-0 נגד אנז'ה במסגרת המחזור ה-24 בליגה לעונת 2016/2017. ב-2 באפריל הבקיע את שער הבכורה שלו במועדון, בתיקו 1-1 נגד אולימפיק ליון במסגרת המחזור ה-31 בליגה. בסך הכל ערך 34 הופעות ליגב מדי המועדון, בהן הבקיע שמונה שערים.

ב-30 בינואר 2018 הושאל מובלה לטולוז מליגת העל הצרפתית עד לתום עונת 2017/2018. ב-1 ביולי 2018 חתם על חוזה קבוע במועדון. הוא ערך 26 הופעות ליגה במדי המועדון, בהן הבקיע שני שערים.

ב-2 ביולי 2019 הושאל מובלה לאסטנה מליגת העל הקזחית למשך עונת . הוא ערך חמש הופעות ליגה במדי המועדון, בהן הבקיע שער אחד.

ב-28 בפברואר 2022 חתם מובלה ב-1599 שלימבאר מליגת המשנה הרומנית. הוא ערך שבע הופעות ליגה במדי המועדון, בהן הבקיע שלושה שערים. ב-1 ביולי שוחרר מהמועדון.

== קריירה בינלאומית ==
ב-7 ביוני 2013 ערך מובלה את הופעת הבכורה שלו בנבחרת הרפובליקה הדמוקרטית של קונגו, בתיקו 0-0 נגד נבחרת לוב במסגרת מוקדמות מונדיאל 2014. ב-26 באוגוסט 2013 הבקיע את שער הבכורה שלו בנבחרת, בניצחון 1-0 על נבחרת קמרון במסגרת מוקדמות אליפות האומות האפריקאיות .

הוא היה חלק מסגל הנבחרת בטורנירים גביע אפריקה לאומות 2015 וגביע אפריקה לאומות 2017.

== תארים ==
;ויטה קלאב
* אליפות הרפובליקה הדמוקרטית של קונגו (1): 2014/2015

;אסטנה
* אליפות קזחסטן (1): 2019

== קישורים חיצוניים ==

== הערות שוליים ==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: חלוצי כדורגל
קטגוריה:כדורגלני ויטה קלאב
קטגוריה:כדורגלני אל-אהלי (דוחה)
קטגוריה:כדורגלני סטאד רן
קטגוריה:כדורגלני טולוז
קטגוריה:כדורגלני אסטנה
קטגוריה:כדורגלני נבחרת הרפובליקה הדמוקרטית של קונגו
קטגוריה:ספורטאים זרים בקטר
קטגוריה:ספורטאים זרים בצרפת
קטגוריה:ספורטאים זרים בקזחסטן
קטגוריה:ספורטאים זרים ברומניה
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:אישים מהרפובליקה הדמוקרטית של קונגו שנולדו ב-1994
אסטרלידה זנב-אש

אסטרלידה זנב-אש (שם מדעי: Stagonopleura bella) היא מין של ציפור שיר ממשפחת האסטרילדיים החיה בדרום אוסטרליה, לרוב סביב בתות ממוזגות.

==תיאור==
אורכה של ציפור זו הוא 10 עד 14 ס"מ ומשקלה כ-14 גרם בקירוב, כאשר הזכרים מעט גדולים יותר מהנקבות. היא בעלת גוף עגלגל עם כנפיים וזנב קצרים והצבע שלה הוא חום-זית בחלק העליון והחזה והבטן לבנים מסורטטים בפסים שחורים עדינים. הפנים שחורות עם מקור אדמוני חרוטי. הזנב והשת שחורים ומעל הזנב ישנם נוצות אדומות עזות, המזכירות גוון אש מהם קיבלה הציפור את שמה.

האסטרלידה מצויה בדרומה של אוסטרליה מניוקאסל שבניו סאות ויילס ועד לאי הקנגורו וכן דרומה עד לטסמניה והאיים סביבה. לרוב היא מצויה בחופים, יערות לחים, חורשו ובתות ובין מנגרובים וכן בשדות ובקרבת נהרות ולעולם לא מתרחקת ממקווי מים זורמים. היא חיה בלהקות של עד 20 פרטים ולרוב ניזונה מזרעים של דשאים ועצי קזוארינה ו-Melaleuca וכן מזרעי הבנקסיה Banksia ericifolia. לעיתים הוא ניזון גם מחרקים וחלזונות.

הוא מקנן בין העלים הנמוכים בקן עשוי מעשבים וזרדים ובו הנקבה מטילה 5 עד 8 ביצים, הבוקעות כעבור 20 יום דגירה והגוזלים עוזבים את הקן כעבור 20 יום נוספים. לעיתים נטפלים אל האסטרלידות קוקיות אוסטרליות שונות.

==קישורים חיצוניים==

== הערות שוליים ==

קטגוריה:טקסונים שתוארו בידי ג'ון לאת'אם
קטגוריה:אסטרילדיים
קטגוריה:אוסטרליה: עופות
קטגוריה:בעלי חיים שתוארו ב-1801
צלוב-מקור התוכי

צלוב-מקור על ענף אורן.
צלוב-מקור התוכי (שם מדעי: Loxia pytyopsittacus) הוא מין של צלוב מקור ממשפחת הפרושיים החי בצפון אירופה וצפון-מזרחה. למין זה אין תת-מינים מסווגים.

==תיאור==
צלוב-המקור הוא בעל מבנה מקור כפוף בחלקו העליון ופונה מעלה בחלק התחתון העבה כמו מקור תוכי ומכאן שמו. הוא דומה למין צלוב-מקור מצוי או צלוב-מקור סקוטי ופלומת נוצותיו דומה מאוד, אף שהוא גדול יותר מהם.

אורכו של צלוב-המקור מגיע לאורך של 16 עד 18 ס"מ ובעל מוטת כנפיים של 27 עד 31 ס"מ ומשקלו 44 עד 58.2 גרם בקירוב, כאשר הזכרים גדולים יותר מהנקבות במעט. הזכרים בעלי גוני אדום או כתום בעוד הנקבות בעלות גוני ירוק עד צהוב. מקורו חזק יחסית ומבנהו עוזר לחלץ זרעים אורנים מהאצטרובלים.

תפוצתו היא ביערות מחטניים, לרוב של אורנים או אשוחים בצפון אירופה וצפון-מזרחה (לאורך הצפון של מרכז ומזרח אירופה) וכן במערב רוסיה. ישנם גם אוכלוסיות שלו החיות בסקוטלנד, מה שמבלבל עם המין הסקוטי. לרוב הוא יימצא באותו אזור אך הוא עשוי לנדוד דרומה בהיעדר מספיק מזון והוא עושה זאת בלהקות קטנות.

תפוצתו רחבה בטבע והוא איננו בסכנה בטבע.

==קישורים חיצוניים==

== הערות שוליים ==

קטגוריה:טקסונים שתוארו בידי מוריץ בלתזר בורקהאוזן
קטגוריה:פרושיים
קטגוריה:פינלנד: עופות
קטגוריה:נורווגיה: עופות
קטגוריה:בעלי חיים שתוארו ב-1793
ג'אלין סמית'

ג'אלין סמית (באנגלית: Jaleen Smith; נולד ב-24 בנובמבר 1994) הוא כדורסלן קרואטי יליד-ארצות הברית המשחק בעמדות הגארד בפרטיזן בלגרד מהליגה האדריאטית והיורוליג ובנבחרת קרואטיה.

== קריירת מועדונים ==
לאחר ששיחק כדורסל מכללות באוניברסיטת ניו המפשייר ולא נבחר בדראפט ה-NBA {{כ}}2017 חתם סמית' בהיידלברג מהליגה הגרמנית השנייה בכדורסל.

ב-2019 הוא עבר לריזן לודוויגסבורג מהבונדסליגה. בעונת 2020/21 הוא נבחר ל-MVP של העונה בליגת העל הגרמנית, לאחר שהעמיד ממוצעים של 15.7 נקודות, 5.3 ריבאונדים, 5.6 אסיסטים ו-1.7 חטיפות למשחק.

ב-25 באוגוסט 2021 חתם סמית' לשלוש שנים באלבה ברלין מהבונדסליגה והיורוליג, עימה זכה ב-2022 בדאבל (אליפות וגביע).

ב-20 ביולי 2023 חתם לשנתיים ב מהסרייה א' באיטליה והיורוליג, אך ב-24 בדצמבר עבר לפרטיזן בלגרד מהליגה האדריאטית והיורוליג לשארית עונת .

== קריירה בנבחרת הלאומית ==
ביולי 2022 הביעה פדרציית הכדורסל הקרואטית עניין באזרוחו של סמית' על מנת שישחק במדי הנבחרת הלאומית ביורובאסקט 2022. באוגוסט 2022 הופיע סמית' לראשונה במדי במשחק ידידות מול . המשחק הרשמי הראשון שלו היה בקדם מוקדמות אליפות אירופה בכדורסל 2025 מול . הוא הופיע במדי הנבחרת באליפות אירופה, בה הודחה בשמינית הגמר על ידי . הוא העמיד באליפות ממוצעים של 12 נקודות, 2.7 ריבאונדים ו-4.7 אסיסטים. סמית' הוא המתאזרח האמריקאי השלישי בקרואטיה, אחרי דונטה דרייפר ואוליבר לפאייט.

== קישורים חיצוניים ==

== הערות שוליים ==

קטגוריה:כדורסלני ריזן לודוויגסבורג
קטגוריה:טקסס: כדורסלנים
קטגוריה:כדורסלני אלבה ברלין
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני נבחרת קרואטיה
קטגוריה:ספורטאים קרואטים בגרמניה
קטגוריה:כדורסלנים קרואטים
קטגוריה:ספורטאים קרואטים באיטליה
קטגוריה:כדורסלני וירטוס בולוניה
קטגוריה:בוגרי אוניברסיטת ניו המפשייר
קטגוריה:כדורסלני פרטיזן בלגרד
קטגוריה:אמריקאים שנולדו ב-1994
קטגוריה:קרואטים שנולדו ב-1994
הבריון של ארצ'ר

הבריון של ארצ'ר (באנגלית: Archer's Goon) הוא רומן פנטזיה משנת 1984 מאת דיאנה וין ג'ונס שנועד לבני נוער ומבוגרים. בשנת 1992 עובד הספר לסדרת טלוויזיה בת שישה פרקים על ידי ה-BBC.<ref></ref>

== תקציר העלילה ==
הווארד סייקס בן ה-13 חי בעיר אנגלית עם הוריו קוונטין, פרופסור וסופר, וקטרינה, מורה למוזיקה, אחותו אנתיאה המכונה תמיד "איומה" בגלל צרחותיה המתמשכות, ופִיפִי, סטודנטית שעוזרת להם בבית כשהוריהם אינם נמצאים.

חייהם מופרעים אחר צהריים אחד כשאדם ענק שלא נוקב בשמו, או "בריון של מישהו" כמו שפיפי מכנה אותו, נכנס לביתם ומודיע שהוא בא לאסוף אלפיים מילים שקוונטין חייב לאדם בשם ארצ'ר.

מתגלה שלפני שלוש עשרה שנה קוונטין סבל ממחסום כתיבה נוראי ולא הצליח לכתוב שום דבר במשך שנה, עד שמאונטג'וי, עובד עירייה שהוא פגש הציע לו פתרון: להתחייב לכתוב 2,000 מילה כל רבעון על כל נושא שעולה בדעתו, ולדמיין שאם הוא לא יכתוב אותם מאונטג'וי יוכל להפסיק את החשמל והגז, להפסיק לפנות לו את הפחים וכדומה. בתמורה למילים הוא הציע לו פטור ממיסי העירייה. הבריון טוען שהמילים למעשה נשלחו לארצ'ר ושהמילים לא נשלחו אליו ברבעון הזה.

המשך הספר מתאר מאבק בין שבעת האחים שמנהלים את העיר שבה המשפחה גרה להשיג את המילים שקוונטין כתב על מנת להבין את הסיבה שהם לא מסוגלים לצאת מהעיר.

==קישורים חיצוניים==
* 

== הערות שוליים ==

קטגוריה:סדרות פנטזיה בריטיות
קטגוריה:ספרי 1984
קטגוריה:ספרי דיאנה וין ג'ונס
קטגוריה:ספרי פנטזיה
קטגוריה:ספרי ילדים ונוער
תפר זהוב-ראש

תפר זהוב-ראש (שם מדעי: Cisticola exilis) היא מין של ציפור שיר ממשפחת התפריים, החיה בדרומה של אסיה מסין והודו ומזרחה לאינדונזיה, הפיליפינים ועד אוסטרליה.

==תיאור==
תפר זה הוא קרובו של התפר החי בישראל, באורך של 9 עד 11 ס"מ בקירוב ומשקל של 6 עד 10 גרם בקירוב, כשהזכרים מעט יותר גדולים מהנקבות. הוא בעל זנב ארוך המשמש ליציבה וצבעו הוא חום-בהיר בחלק העליון ולבן-שמנת בבטן והאזור התחתון כשהכנפיים והזנב מפוספסים בשחור או חום כהה. הראש גדול וצהוב עם גרון לבן וכיפה ועורף בעלי נוצות מעט זהובות. רוב השנה הזכרים והנקבות הבוגרים דומים, אך בעונת הרבייה הזכרים מפתחים נוצות גוף זהובות יותר וראשם מכתים-מזהיב כשהסנטר נשאר בהיר. כמו כן הזנב של הזכר מתקצר מעט, מה שהתברר כמסייע לברירה המינית ולהצלחה במשיכת נקבות.

התפר מצוי בטבע לאורך דרומה של אסיה במגוון בתי גידול, לרוב בסוואנות, יערות שונים, חורשים, בתות וסבכים וכן בגדות נהרות וביצות או שטחים חקלאיים מוצפים. הוא מצוי לרוב באזורים נמוכים אך יכול לחיות עד גובה של 1,800 מטר. עם זאת הוא מתרחק ממקומות סגורים ולרוב מצוי בקרבה לקרקע עשבונית.

הוא אוכל כל שלרוב ניזון מחרקים ושבלולים קטנים אך מגוון בזרעים ובפירות שונים. זהו עוף החי בחבורות ומשנה את אורח חייו בהתאם לאזור ממונוגמי או פוליגמי.

תפוצתו רחבה והוא איננו בסכנה בטבע.

==תת-מינים==
ישנם 12 תת-מינים שלו:

* C. e. tytleri
* C. e. erythrocephalus
* C. e. equicaudatus 
* C. e. courtoisi
* C. e. volitans
* C. e. semirufus
* C. e. rusticus
* C. e. lineocapilla
* C. e. diminutus
* C. e. alexandrae
* C. e. exilis
* C. e. polionotus

== קישורים חיצוניים ==

==הערות שוליים==

קטגוריה:טקסונים שתוארו בידי תומאס הורספילד
קטגוריה:בעלי חיים שתוארו ב-1827
קטגוריה:תפריים
קטגוריה:תאילנד: עופות
קטגוריה:אוסטרליה: עופות
אדום-חזה של האי הצפוני

אדום-חזה של האי הצפוני (שם מדעי: Petroica longipes) הוא מין של ציפור שיר מהמשפחה אדומי-חזה אוסטרליים האנדמית לניו זילנד. מין זה הוא קרובו לסוג של שחור-החזה הנדיר. בעבר הוא היה קשור יחדיו עם המין אדום-חזה של האי הדרומי (Petroica australis) לאותו המין, אך בדיקות מורפולוגיות הפרידו אותם למינים נפרדים.

בעבר אוכלוסייתו הייתה רחבה מאוד לאורך האי הצפוני של ניו זילנד ולמרות שאיננו מצוי בסכנה האוכלוסיות שלו מצויות בירידה בטבע.

אדום-חזה זה מגיע לאורך של 18 ס"מ ולמשקל של 26 עד 35 גרם. הוא בעל נוצות אפורות כהות עד-שחורות לאורך הגוף, כשהבטן יותר אפורה בהירה עם כתם לבן לאורכה והוא בעל פסים בהירים על חלקו העליון. הוא בעל דו-צורתיות זוויגית והזכרים בעלי נוצות כהות מעט יותר משל הנקבות והם מעט גדולים יותר מהם.

התפוצה שלו היא מחבל אוקלנד ודרומה עד ולינגטון והוא נפוץ גם באיים קטנים כמו מוקויה , אי המחסום הקטן והאי קפיטי . לרוב הוא חי סביב חורשי אשור דרומי ועצי Podocarpus על קרקע היערות.

זהו מין שוכן קרקע החי בקבוצות קטנות המתהלכות על קרקע היער בחיפוש מזון. חלק מהפרטים מחפשים באופן פעיל טרף בין העלים והצמחייה או גזעי העצים, בעוד אחרים אורבים בהתמנה לטרף מתאים. הם אוכלים חסרי חוליות שונים ביניהם ציקדות, חגבי ווטה, שלשולים, חלזונות, עכבישים ופירות. אדום-החזה מאחסן מזון שופע במזווים והוא מסתיר אותם מבני זוגו, כאשר בני הזוג גונבים באופן פעיל מבני זוגם.

==קישורים חיצוניים==

== הערות שוליים ==

<gallery>
North Island Robin - Toutouwai (51694681967).jpg
North Island Robin (51578702387).jpg
NZ North Island Robin 4.jpg
Juvenile NZ Robin.jpg
NZ Robin standing on pack.jpg
</gallery>

קטגוריה:אדומי-חזה אוסטרליים
קטגוריה:ניו זילנד: עופות אנדמיים
קטגוריה:בעלי חיים שתוארו ב-1827
חטפית עקעקית סיישל

חטפית עקעקית סיישל (שם מדעי: Copsychus sechellarum) היא מין ציפור שיר קטנה ממשפחת החטפיתיים האנדמית לאיי סיישל שבאוקיינוס ההודי והיא מצויה בטבע בסכנת הכחדה. בעבר הוא שויך לסוג Cochoa ממשפחת הקיכליים.

==תיאור==
חטפית זו דומה במראה לעקעק וכמותו בעלת גוונים כחולים-כהים עם קצוות שחורים וכנפיים בעלי פסים לבנים לאורכם. הוא מגיע לאורך של כ-25 ס"מ, בעל משקל של 65 גרם לנקבות ו-76 גרם לזכרים. ככל הנראה זו החטפית הגדולה ביותר בעולם, אשר ממדיה קשורים לענקיות איים עקב בידודה היחסי. מין זה יכול לחיות מעל 15 שנה בטבע, זמן ארוך יחסית.

בעבר מין זה היה נפוץ באופן נרחב לאורך איי סיישל העיקריים, באזורי חורשים, מטעים וגנים שונים ולרוב הוא נמצא בין פסולת העלים בשיחור אחרי מזון כמו חרקים. עם זאת הגעת האדם לסיישל, הרס בית גידולו והכנסת מינים פולשים טורפים כמו חתולים וחולדות, אשר טרפו בוגרים וצעירים בהצלחה הפחיתו מאוד את מספרו. עד 1970 המין היה על סף הכחדה, עם רק 16 פרטים חיים, כולם על האי פריגט המבודד בצפון-מזרח הארכיפלג. כיום האוכלוסייה מופצת גם לאיים האי קוסין , האי אריד והאי דניס שלצד האי פריגט. האוכלוסייה העולמית כבר עלתה בשנים האחרונות ל-240 פרטים ועדיין הוא מצוי בסכנת הכחדה בטבע, זאת נוסף לכך שיש לעופות ששרדו מגוון גנטי נמוך ביותר.

== קישורים חיצוניים ==

== הערות שוליים ==

קטגוריה:חטפיתיים
קטגוריה:סיישל: עופות
סבכון צהוב-כתר

סבכון צהוב-כתר (שם מדעי: Setophaga coronata) הוא מין ציפור קטנה בת למשפחת סבכי העולם החדש. הסבכון דומה מעט לסבכי אך הוא מצוי בטבע באמריקה הצפונית וכן באמריקה המרכזית.

המין תואר למדע ב-1766 בידי החוקר קארולוס לינאוס.
 
==מאפיינים==
מין זה מגיע לאורך שלן 12 עד 15 ס"מ בקירוב, בעל מוטת כנפיים של 19 עד 24 ס"מ ומשקלו 9.9 עד 17.7 גרם בקירוב, כשתת-מינים שונים בעלי הבדלי גדלים קטנים. צבעו הוא אפור-כהה עד שחור בחלק העליון עם כנפיים וזנב שחורים בעלי קצוות לבנים וראש אפור. המקור והעיניים שחורים וסביבם טבעות לבנות והסנטר והגרון לבנים עם אזורים צהובים לאורכם. בחלק מהמופעים ישנו "כתר" צהוב ממנו קיבל המין את שמו.

סבכי זה הוא שוכן לאורך יערות מחטניים ואחרים, חורשים, בתות וסבכים וכן בהרים בעלי צמחייה אלפינית. המין נודד בחורפים הקשים דרומה לאזורים חמימים סביב מקסיקו ואמריקה המרכזית וכן מגיע לקריביים.

הוא מחפש מזון ביער באופן פעיל, לעיתים בקבוצות הכוללות עופות נוספים וצד מגוון חרקים ושאר חסרי חוליות וכן ניזון ממספר זרעים ופירות יער כשהם נפוצים ונוזלים המופרשים מכנימות מסוימות.

זוג סבכונים מקננים ביערות מחטניים או יערות מעורבים בין הענפים, ובקן עשוי זרדים הם מטילים 4 עד 5 ביצים הבוקעות כעבור 12 עד 13 ימים והגוזלים גדלים במהירות ועוזבים כעבור 10 עד 14 ימים מהבקיעה.

==תת-מינים==
* S. c. coronata
* S. c. auduboni
* S. c. nigrifrons
* S. c. goldmani

==קישורים חיצוניים==

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:סבכי העולם החדש
קטגוריה:ארצות הברית: עופות
קטגוריה:גואטמלה: עופות
קטגוריה:בעלי חיים שתוארו ב-1766
חנקן סבך בוקמקיירי

חנקן סבך בוקמקיירי (שם מדעי: Telophorus zeylonus) היא מין של ציפור ממשפחת המלקונוטוסים החי באפריקה הדרומית, בעיקר בדרום אפריקה וגם בנמיביה ובהרים של מזרח זימבבואה ומערב מוזמביק.

המין תואר ב-1766 בידי החוקר קארולוס לינאוס.

==תיאור==
מין זה קרוב לחנקנים ובעבר אף שויך למשפחה. הוא מגיע לאורך 22 עד 23 ס"מ והוא בעל גוני ירוק-זית עם גב אפור וכן אזור אפור לאורך הצידיים שתחת הכנפיים. הכנפיים ירוקות ובעלת קצוות שחורים וכך גם הזנב והראש אפור עם פנים צהובות ופס-עין שחור עובר ממקור השחור עד לעיניו וממשיך מטה אל החזה השחור. הבטן צהובה ומרבית אזור השת ותחילת הזנב גם צהובים. הרגליים אפורות וחזקות. במין זה אין הבדלים גדולים בין הזכרים לנקבות, אך הפרטים הצעירים אפורים-ירוקים בצבעם וללא כתמים שחורים על החזה.

עוף זה שוכן בשטחים הפתוחים של מדבר קארו ובשיחיות סביבו וכן בפארקים, מטעים וגנים בסביבתו, אך הוא מתרחק ממדבריות יבשים. באזורים מסוימים הוא אף מצוי בהרים ממוזגים לאורך דרום אפריקה. הוא צייד של חרקים ועוד חסרי חוליות, לטאות, נחשים וציפורים קטנות וצפרדעים ומשתמש במקורו הגדול כדי להרוג את טרפו. הוא עצמו נטרף לעיתים בידי עופות דורסים, חנקניים אמיתיים, נחשים גדולים ובידי נמיות. באביב הזכרים מעופפים בריקודים אוויריים בעת החיזור לנקבות. הם מקננים בין העצים והשיחים ובקן מטילים 2 עד 7 ביצים.

== תת-מינים ==
* T. z. restrictus
* T. z. phanus
* T. z. thermophilus
* T. z. zeylonus

==קישורים חיצוניים==

==הערות שוליים==

קטגוריה:טקסונים שתוארו בידי קארולוס ליניאוס
קטגוריה:בעלי חיים שתוארו ב-1766
קטגוריה:מלקונוטוסים
קטגוריה:דרום אפריקה: עופות
קטגוריה:נמיביה: עופות
לבן-עין מרוסן

לבן-עין מרוסן (שם מדעי: Zosterops conspicillatus) הוא מין ציפור שיר מהמשפחה לבני-עין האנדמי לאיי מריאנה והוא מצוי בטבע בסכנת הכחדה.

==תיאור==
לבן-העין מגיע לאורך ממוצע של 10 ס"מ ולמשקל של 7.9 עד 10.5 גרם בממוצע. הוא בעל עיניים גדולות שחורות עם טבעות לבנות סביבן, ובעל נוצות ירוקות-זית עם כנפיים וזנב כהים מעט ובטן צהובה.

הוא שוכן לרוב ביערות בקבוצות קטנות ומחפש בין הענפים והעלים חרקים שונים כמו חיפושיות אך גם פירות וצוף. פרטים אלה טריטוריאליים ויגרשו מסיגי גבול, בין ממינם ובין ממינים אחרים כמו מיזומלה מיקרונזית.

באי סאיפאן מצויה האוכלוסייה הגדולה ביותר של לבן-העין ובה כ-534,000 ציפורים בסאיפן בלבד, מחצית מהאוכלוסייה העולמית. עם זאת בירוא היערות שבהם הוא חי, והחדרת המין הפולש בויגה עצים חום לאי גרמה להפחתה ניכרת של האוכלוסייה, ולהכחדת תת-המין שהיה אנדמי לגואם. למרות שהאוכלוסייה השתקמה מעט בשנים האחרונות עוד לא חל מפקד חדש, כך שממשיכים להעריך שהמין מצוי בסכנה בטבע. המין בעלת מספר תוכניות שימור כמו "National Aviary" ובגן החיות של סדגוויק .

==טקסונומיה==
ישנם 2 תת-מינים של לבן-העין אך אחד מהם נכחד:
* לבן-עין מרוסן (Zosterops conspicillatus conspicillatus) – נכחד מגואם מאז 1983.
* לבן-עין סאיפאן (Zosterops conspicillatus saypani) – מצוי בסכנה בטבע וחי באיי מריאנה הצפוניים: טיניאן, סאיפאן ואגיג'אן .

בנוסף המין Zosterops rotensis נחשב בעבר לתת-מין של מין זה.

==קישורים חיצוניים==

==הערות שוליים==

קטגוריה:טקסונים שתוארו בידי היינריך פון קיטליץ
קטגוריה:לבני-עין
קטגוריה:בעלי חיים שתוארו ב-1832
אנת'רופיק

אנת'רופיק (Anthropic PBC) היא חברת הזנק אמריקאית העוסקת בבינה מלאכותית (AI) ותאגיד לתועלת הציבור, שהוקם על ידי עובדים לשעבר בחברת OpenAI. אנת'רופיק מתמחה בפיתוח מערכות בינה מלאכותית גנרטיביות ובמודלי שפה גדולים, כאשר מטרת החברה, לדבריה, היא שימוש אחראי בבינה מלאכותית.

נכון ליולי 2023, אנת'רופיק גייסה מימון של 1.5 מיליארד דולר מתוכם מאות מיליונים מחברת Google.

בספטמבר 2023 הכריזו אנת'רופיק ואמזון שיחלו שיתוף פעולה במסגרתו אמזון תשקיע 4 מיליארד דולר באנת'רופיק שתעביר את רוב תוכנותיה לשירותי אמזון.
== היסטוריה ==
אנת'רופיק נוסדה ב-2021 על ידי בכירים לשעבר ב-OpenAI, ביניהם האחים דניאלה אמודיי ודאריו אמודיי, אשר שימש בעברו כסגן נשיא למחקר של OpenAI. האחים אמודיי עזבו את OpenAI בגלל מחלוקות עם מנהלי החברה במיוחד בנוגע למיזמים של OpenAI עם מיקרוסופט ב-2019.

עד סוף 2022 גייסה אנת'רופיק 700מיליון דולר, מתוכם 500 מיליון הגיעו מ-Alameda Research (חברה למסחר שהקים סם בנקמן-פריד). חטיבת הענן של גוגל השקיעה בחברה 300 מיליון דולר עבור נתח של 10% מהחברה, בעסקה המחייבת את אנתרופיק לקנות משאבי מחשוב מ-Google Cloud Platform.<ref></ref> במאי 2023 גייסה אנת'רופיק 450 מיליון דולר נוספים.

בפברואר 2023, אנת'רופיק נתבעה על ידי Anthrop LLC מטקסס בגין שימוש בסימן המסחרי הרשום שלהם "Anthropic AI".

== פרויקטים ==
=== קלוד (claude.ai) ===
קלוד (Claude)הוא צ'טבוט בינה מלאכותית שפותח על ידי החברה. קלוד מבוסס על 52 מיליארד פרמטרים ומסוגל לנהל שיחות טבעיות עם משתמשים באמצעות ממשק של הודעות טקסט.

קלוד פותח על ידי צוות שכלל חוקרי בינה מלאכותית לשעבר שהיו מעורבים גם בפיתוח ChatGPT של OpenAI. בדומה ל-ChatGPT, קלוד יכול לענות על שאלות, לתת הסברים מפורטים ולספק מידע רלוונטי על נושאים רבים.

תחילה קלוד היה זמין בגרסת בטא סגורה באמצעות אינטגרציה עם Slack. לאחר מכן הונגש למשתמשים דרך אפליקציית Poe של Quora, יחד עם שישה צ'טבוטים נוספים. כיום האפליקציה זמינה עבור iOS ואנדרואיד.

ביולי 2023 השיקה אנתרופיק את קלוד 2, גרסה מתקדמת ומשופרת יותר של הצ'טבוט.<ref></ref>

קלוד 3, דור חדש של מודלים מבוססי AI מ-Anthropic, הושק ב-4 במרץ 2024. משפחת המודלים כוללת שלושה מודלים: Claude 3 Haiku, Claude 3 Sonnet, ו-Claude 3 Opus, המציעים רמות הולכות וגדלות של ביצועים ו- API - ב-159 מדינות.<ref></ref> המודל בעל הביצועים הטובים ביותר מהסדרה, Opus, התעלה על מודל GPT-4 של חברת OpenAI, הנחשב למודל השפה הגדול הפופולרי ביותר, במספר מדדים מקובלים בתעשיית מודלי השפה הגדולים.<ref></ref>

=== מחקר ===
אנת'רופיק מפרסמת גם מחקרים על יכולת הפירוש של מערכות למידת מכונה, תוך התמקדות בארכיטקטורת הטרנספורמר.
החברה מתמקדת בלהפוך את מודלי השפה לבטיחותיים יותר על ידי גיבוש מה שהם מכנים AI חוקתית.

== קישורים חיצוניים ==
* 

== הערות שוליים ==

קטגוריה:חברות בינה מלאכותית
מבצר ברלין

מבצר ברלין (בגרמנית: Festung Berlin) היה ביצורי העיר ההיסטורית ברלין. הבנייה החלה בשנת 1650. הריסת חומותיה החלה ב-1740.

== היסטוריה ==
ברלין הייתה מקום שוק חשוב בדרך הראשית על ציר מזרח-מערב, היום בונדסשטראסה 1. עם זאת, לא היו בה ביצורים של ממש, בניגוד לשפנדאו במערב (מצודת שפנדאו) ולקופניק במזרח (ארמון קופניק). ברלין לא הייתה אתר קרבות במהלך מלחמת שלושים השנים (1618–1648), אך סבלה מהכיבוש השוודי. עד סוף המלחמה באזורה, ב-1631, שליש מהמבנים נהרסו ומחצית מהאוכלוסייה נמלטה או מתה.

פרידריך וילהלם, הנסיך הבוחר מברנדנבורג, הורה למהנדס האדריכל יוהאן גרגור ממהרדט (Memhardt) לתכנן תוכניות לביצור העיר. אלה החלו ב-1650 בעקבות דגם הביצור בן הזמן של מעוזים בצפון איטליה. הוקמו סוללות גדולות והמרווח ביניהן מולא מים.

בניית החלקים שממזרח לנהר הסתיימה בין 1658 ל-1662. היו בעיות בחלקים המערביים עקב הביצות באזור ולכן הסתיימה הבנייה שם רק ב-1683 והביצורים בצד זה מעולם לא הגיעו לגובה המיועד.

מצב החומות הידרדר ופרידריך וילהלם הראשון מפרוסיה נטש אותן ב-1734. במקומם הוקמה חומת המכס של ברלין, פרויקט שנמשך עד 1737. בשנת 1740 החלו העבודות להריסת חומות המבצר, אך רק בסוף המאה ה-19 יושרו כל הביצורים. היום לא נותר דבר מלבד זכר שנראה במסלולי הזיג-זג של כמה רחובות במרכז העיר. בברלין שטטבאן (Berlin Stadtbahn) יש מפת פסי רכבת שנבנו לאורך הקטע המזרחי (הצפוני) שבו הייתה המבצר.

== ביצורים ==
למבצר ברלין היו חמישה שערי עיר ו-13 מצודות.
* שער לייפציג (Leipziger Tor)
* שער קופניק (קופניקר טור)
* שער הטוחנים (Mühlentor)
* שער גיאורג (Georgentor), במקור נקרא על שם בית החולים סן ז'ורז'. שונה לשער המלך (Königstor) בשנת 1701
* שער שפנדאו (Spandauer Tor)
* שער העיר החדשה (Neustädtisches Tor). נוסף לכיוון העיר המערבית דורותיאנשטאט (Dorotheenstadt) שהייתה אמורה להיות מוקמת ולהתבצר אך מעולם לא הוקמה.
* מצודת המצילים (Leib-Garde-Bollwerk) במבצר המטבעה (Gießhaus-Bastion)
* מצודת ויטגנשטיינשס ("Wittgensteinsches" Bollwerk)
* מצודת "שפאר" ("Sparr"-Bolwerk), מצודת הציידים (Jäger-Bastion)
* מצודת גרטראודן (Gertrauden-Bolwerk), מצודת היריקה (Spittel-Bastion)
* מצודת גולטשה ("Goltzsches" Bollwerk), מצודת המלח (Salz)
* מצודת Rillenfortsches מצודת הויבינדר (Heubinder)
* מצודת הביצה (Sumpf) (קופניקר, Köpenicker)
* מצודת שטראלאוטר (Stralauer)
* מצודת המנזר (Kloster) (הצגרטן, Hetzgarten)
* מצודת טרנסילבניה (Siebenbürgen), המכונה גם מצודת הפיקוד (Kommandanten) וגם מצודת מריין, (Marien-Bastion)
* מצודת דרגון (Dragoner)
* מצודת שפנדאו המכונה גם מצודת אופלנשס (Uffelnsches)
* מצודת לוסטגארטן

== לקריאה נוספת ==
<div style="direction: ltr;">

* Peter Feist, Als Berlin eine Festung war …, 1658–1746. In: Der historische Ort Nr. 27. 2. Auflage. Kai Homilius Verlag, Berlin 2006, (26 Seiten im Taschenkalender-Format).
</div>

==קישורים חיצוניים==

קטגוריה:חומות
קטגוריה:ברלין: היסטוריה
מיזומלה מיקרונזית

מיזומלה מיקרונזית (שם מדעי: Myzomela rubratra) הוא מין של עוף ממשפחת הדבשניים הנפוץ בטבע באיי מיקרונזיה.

ציפור זו מצויה במספר איים לאורך האוקיינוס השקט, ביניהם באיי מריאנה הצפוניים כמו רוטה, טיניאן וסאיפאן, כמו גם יאפ, איי צ'וק, פונפיי וקוסראי שבמיקרונזיה ובפלאו. בעבר הייתה אוכלוסייה שלה גם בגואם, אך היא נכחדה.

== מאפיינים ==
המיזומלה מגיעה לאורך של 13 ס"מ בקירוב ובמראה מזכירה צופית והיא בעלת מקור מכופף דומה, המותאם ליניקת צוף מפתחי פרחים. היא בעלת נוצות אדומות ופנים, כנפיים וזנב שחורים ומקור שצבעו אפור כהה עד צהוב בבסיסו ולעיתים על כולו בעוד הרגליים אפורות.

היא מעופפת ביערות, ביצות מנגרובים, שיחיות, סוואנות, ואזורים מיושבים חקלאיים ועירוניים, בהם היא מחפשת צוף מפרחים אף שהיא ניזונה גם מחרקים וחסרי חוליות דומים. היא יכולה להימצא גם בהרים אך אלה נדירים במיקרונזיה.

לעיתים זוגות או קבוצות קטנות יאכלו יחד באותה טריטוריה אך לרוב בני המין הם טריטוריאליים ותוקפניים ויגנו על מקומם מעופות אחרים, בני אותו המין או בני מינים אחרים כמו לבן-עין מרוסן.

השפעתה של המיזומלה חשובה לפרחים המואבקים ובהיעדרה, כמו בגואם פרחים רבים נותרו ללא מאביקים ואיבדו מהפצתם, מה שגרר שינויים בערכת האקולוגית.

==תת-מינים==
* M. r. asuncionis
* M. r. dichromata
* M. r. kobayashii
* M. r. kurodai
* M. r. major
* M. r. rubratra
* M. r. saffordi

==קישורים חיצוניים==

==הערות שוליים==

קטגוריה:טקסונים שתוארו בידי רנה לסון
קטגוריה:בעלי חיים שתוארו ב-1827
קטגוריה:דבשניים
קטגוריה:מיקרונזיה: עופות
אנדרה טיישיירה

אנדרה פריירה טיישיירה (בפורטוגזית: André Ferreira Teixeira; נולד ב-14 באוגוסט 1993 בפורטו שבפורטוגל) הוא כדורגלן פורטוגזי המשחק בעמדת המגן הימני בהפועל פתח תקווה.

== קריירת מועדונים ==
טיישירה החל את הקריירה המקצוענית שלו בקבוצות בלננסש, ליישואש, טרופנסה ומפרה במסגרת הליגה הפורטוגלית השנייה.

בקיץ 2017 חתם בא.א.ל. לימסול מליגת העל הקפריסאית. הוא ערך 147 הופעות ליגה במדי המועדון במהלך שש עונות, בהן הבקיע 11 שערים.

ב-13 ביולי 2023 חתם בהפועל פתח תקווה

== תארים ==
;א.א.ל. לימסול
* הגביע הקפריסאי (1): 2018/2019

== קישורים חיצוניים ==

== הערות שוליים ==

קטגוריה:כדורגלנים פורטוגזים
קטגוריה:מגני כדורגל פורטוגזים
קטגוריה:פורטו: כדורגלנים
קטגוריה:כדורגלני בלננסש
קטגוריה:כדורגלני ליישואש
קטגוריה:כדורגלני א.א.ל. לימסול
קטגוריה:כדורגלני הפועל פתח תקווה
קטגוריה:כדורגלנים זרים בישראל
קטגוריה:ספורטאים זרים בקפריסין
קטגוריה:ספורטאים פורטוגזים בישראל
קטגוריה:פורטוגזים שנולדו ב-1993
קוליברי סגול-צווארון

קוליברי סגול-צווארון (שם מדעי: Myrtis fanny) הוא מין עוף טרופי בן למשפחת הקוליבריים המצוי בטבע ביערות של פרו ואקוודור. זהו מין יחיד בסוגו הקשור טקסונומית למין Calliphlox amethystina.

קוליברי זה מגיע לאורך של 7.5 עד 8 ס"מ ולמשקל של 2.3 עד 2.5 גרם בקירוב. שני הזוויגים דומים ובעלי מקור ארוך ושחור המעוקל מטה. הוא בעל נוצות גב בגווני ירוק-ברונזה עם בטן אפורה עד ערמונית בהירה והזנב קצר יחסית וצבעו חום כהה עם נוצות ירוקות וכחולות ועוד נוצות שחורות עם קצוות לבנים ביניהם. הזכרים בעלי "סינר" סגול מבריק והנקבות בעלות בטן צהבהבה וכתמים רחבים לבנים על החזה, הגרון והבטן.

הקוליבריים חיים בצפון-מערב אקוודור ובמערב פרו לאורך הרי האנדים באזורי שיחיות וחורשים פתוחים וגבוהים וכן בגנים בגבהים של 1,000 עד 3,000 מטר מפני הים. קוליברי זה מותאם למזג אוויר ממוזג וקר המתאים לגבהים בהם הוא חי ובהם הוא מבקר מספר פרחים קבועים ויונק מהם צוף וכן לוכד חרקים במעופו.

הקוליבריים מקננים סמוך לצמחייה נמוכה בקן עשוי מסיבי צמחים ועטוף קורי עכביש ובהם מטילה הנקבה 2 ביצים במשך 15 עד 16 יום ולאחר הבקיעה הגוזלים עוזבים לאחר 19 עד 22 יום מהבקיעה.

==קישורים חיצוניים==

== הערות שוליים ==

קטגוריה:בעלי חיים שתוארו ב-1838
קטגוריה:טקסונים שתוארו בידי רנה לסון
קטגוריה:קוליבריים
קטגוריה:עופות יחידים בסוגם
קטגוריה:אקוודור: עופות
קטגוריה:פרו: עופות
קוליברי כוכב-גבהים אנדי

קוליברי כוכב-גבהים אנדי (שם מדעי: Oreotrochilus estella) הוא מין עוף קטן ממשפחת הקוליבריים החי בטבע באמריקה הדרומית שסמוך להרי האנדים בבוליביה, ארגנטינה, צ'ילה ופרו. הוא תואר ב-1838 בידי החוקר הצרפתי אלסיד ד'אורביני.

== תיאור ==
קוליברי זה מגיע לאורך של 13 עד 15 ס"מ ומגיע למשקל של כ-8.8 גרם בזכרים ו-8 גרם בקירוב בנקבות. הוא בעל מקור ארוך ושחור המעוקל מעט מטה ובעל ראש אפור, גב חום-ירקרק ובטן אפורה. הכנפיים והזנב ארוכים ושחורים והזכרים בעלי "סינר" ירוק מבריק שתחתיו פס סגול ומתחתיו חזה לבן. הנקבות חומות עמומות בחלק העליון ואפורות בבטן ובעלות גרון חיוור שעליו כתמים כהים.

הקוליברי מצוי בטבע לאורך ערבות הפונה שלאורך רכס האנדים הארוך מבוליביה ועד לארגנטינה, צ'ילה ופרו. לעיתים קרובות הקוליברים נמצאים סמוך לצמחי Polylepis או Puya raimondii. הם נפוצים גם ביערות הרריים ומורדות סלעיים.

הקוליברים הם יונקי צוף המחפשים צוף פרחים שונים של עצים, שיחים ואף קקטוסיים והם מחבבים במיוחד את פרחי הצמח Chuquiraga spinosa וכן ניזונים מחרקים בעודם באוויר. בניגוד לקוליבריים רבים הם מעדיפים לינוק צוף בעודם נחים על הפרח, דבר המסייע להם לחסוך באנרגיה. בנוסף הם נכנסים בכל לילה למעין תרדמת חורף העוזרת להם לחסוך באנרגיה חיונית.

קוליברי זה די נפוץ בטבע ואיננו בסכנת הכחדה, אף שהוא מין מוגן במדינות חיותו.

==קישורים חיצוניים==

== הערות שוליים ==

קטגוריה:טקסונים שתוארו בידי אלסיד ד'אורביני
קטגוריה:בעלי חיים שתוארו ב-1838
קטגוריה:קוליבריים
קטגוריה:פרו: עופות
קטגוריה:בעלי חיים בהרי האנדים
אנציקלופדיית ההיסטוריה העולמית

אנציקלופדית ההיסטוריה העולמית (באנגלית: World History Encyclopedia, בעבר Ancient History Encyclopedia – אנציקלופדיית ההיסטוריה העתיקה) היא חברה חינוכית ללא מטרות רווח שנוסדה בשנת 2009.<ref name="about"></ref> הארגון מפרסם ומתחזק מאמרים, תמונות, סרטונים, הסכתים וכלים חינוכיים אינטראקטיביים הקשורים להיסטוריה. כל המשתמשים רשאים לתרום תוכן לאתר, אך התרומות נבדקות על־ידי צוות העריכה של האתר לפני פרסומן.

מאמרים מקוריים נכתבים באנגלית ובהמשך מתורגמים לשפות אחרות, בעיקר צרפתית וספרדית.
== תולדות הארגון ==
האנציקלופדיה להיסטוריה העתיקה (Ancient History Encyclopedia) נוסדה בשנת 2009 על ידי יאן ואן דר קרבן במטרה לשפר את החינוך להיסטוריה ברחבי העולם על ידי יצירת מקור היסטורי נגיש ואמין. הארגון רשום בגודלמינג ובמונטריאול, אף שאין לו משרד והצוות מפוזר ברחבי העולם.<ref></ref><ref></ref>

האתר שם דגש על היסטוריה עתיקה כאשר נוסד, אך בהמשך עבר לכסות גם את ימי הביניים והעת החדשה המוקדמת. בשנת 2021, הארגון שינה את שמו ל־World History Encyclopedia (אנציקלופדיית ההיסטוריה העולמית) כדי לשקף את השינוי הזה.<ref name=":0"></ref>

האתר זכה לשבחים מצד ארגונים חינוכיים והומלץ על ידי כתב העת לספריות בתי ספר ,<ref></ref> קבוצת המחקר של צופי האינטרנט באוניברסיטת ויסקונסין–מדיסון, <ref></ref>ארגון ,<ref></ref> ויוזמת "חינוך פתוח אירופה" של הנציבות האירופית.<ref></ref> בשנת 2016, הארגון זכה בפרס לחינוך מארגון EURid.<ref></ref>

== קישורים חיצוניים ==
* 
* [https://www.worldhistory.org/ אתר האינטרנט הרשמי] של אנציקלופדיית ההיסטוריה העולמית (באנגלית)
* 

== הערות שוליים ==

קטגוריה:אנציקלופדיות אינטרנט
קטגוריה:אתרי אינטרנט שהושקו ב-2009
מזרקת נפטון (ברלין)

מזרקת נפטון (בגרמנית: Neptunbrunnen) בברלין נבנתה בשנת 1891 ועוצבה על ידי ריינהולד בגאס (Begas).
== מבנה ==
האל הרומי נפטון נמצא במרכז. ארבע הנשים סביבו מייצגות את ארבעת הנהרות העיקריים של פרוסיה בזמן בניית המזרקה: האלבה עם הדמות האלגורית שמחזיקה פירות וקלחי תירס, הריין, שהדמות המייצגת אותה מחזיקה רשת דייגים וענבים, הוויסלה, שהדמות המייצגת אותה מחזיקה קוביות עץ, שהן סמלים לייעור, והאודר, שהדמות המייצגת אותה היא עם עזים ועורות בעלי חיים. הוויסלה נמצאת כעת כולה בפולין, בעוד שהאודר הוא הגבול בין גרמניה לפולין.

המזרקה הוסרה ממיקומה המקורי בשלוספלאץ (Schlossplatz) בשנת 1951, כאשר נהרס ארמון הברלינר שטאדטשלוס. המזרקה שוקמה והועברה בשנת 1969 למיקומה הנוכחי בין כנסיית מריה הקדושה לבית העירייה האדום.

קוטרה הוא 18 מטר וגובהה – 10 מטר.

מזרקת נפטון הייתה קיימת גם בוורוצלב, שם כינו אותה המקומיים "Gabeljürge", "גאבליירגה", או "יירגה מזלג", אך היא נהרסה במלחמת העולם השנייה, והעיר הועברה מאוחר יותר לפולין.

== קישורים חיצוניים ==

== הערות שוליים ==

קטגוריה:ברלין: מבנים
קטגוריה:ברלין: יצירות אמנות
קטגוריה:אירופה: מזרקות
מרי שפר וורן

מרי שפר וורן (באנגלית: Mary Schäffer Warren; 1861–1939) הייתה חוקרת טבע, מאיירת, צלמת וסופרת אמריקאית-קנדית. היא נודעה בחוויותיה בהרי הרוקי הקנדיים בתחילת המאה ה-20. <ref>"Mary Schäffer Warren in the Canadian Rockies". Peaks & People. Whyte Museum of the Canadian Rockies.</ref>

== ביוגרפיה ==
מרי נולדה בשם מרי טאונסנד שארפלס ב-1861 ב.<ref name=":0">"Warren, Mary T. S. Schäffer". Canadian Women Artists History Initiative.</ref> היא למדה ציור פרחים אצל .
בשנת 1889 יצאה מרי שפר וורן לביקורה הראשון בהרי הרוקי הקנדיים, מלווה בחברתה הסטודנטית לאמנות, .<ref name=":1">Birrell, Dave. "Schaffer, Mary". PeakFinder. Archived from the original on 10 April 2017</ref> ב-1890 היא נישאה לד"ר , בוטנאי חובב, אותו פגשה בשנה הקודמת בקרחונים ב. בני הזוג היו מבלים בקיץ ובסתיו בטיולים בהרי הרוקי הקנדיים. החורפים שלהם עברו בפילדלפיה.<ref>"Mollie Adams Diary". whytemuseum.blogspot.com.</ref> צ'ארלס שפר מת ב-1903, וכך גם אביה ואמה של מרי.

בשנת 1904, חזרה מרי שפר וורן להרי הרוקי הקנדיים עם חברתה "מולי" אדמס נחושה להשלים מדריך בוטני שבעלה התחיל.<ref name=":0" /> כדי להשלים את הפרויקט הזה היא אספה דגימות בוטניות ולמדה צילום.<ref name=":1" /> באותה שנה, היא אספה דגימות עבור אוניברסיטת פנסילבניה.<ref>Skidmore, Colleen (2017). Searching for Mary Schäffer: Women Wilderness Photography. University of Alberta.</ref> בשנת 1907 התפרסם הספר "הצומח האלפיני של הרי הרוקי הקנדיים", עם טקסט מאת וציורים ותצלומים מאת מרי שפר וורן. <ref>Brown, Stewardson (1907). Alpine Flora of the Canadian Rocky Mountains. New York: G.P. Putnam.</ref>

עם השלמת עבודתה הבוטנית, שפר ואדמס החליטו שהן רוצות לחקור יותר לתוך ההרים. הם שכנעו, מדריך הרים בשם ויליאם "בילי" וורן <ref>Birrell, Dave. "Warren, Billy". PeakFinder.</ref> ואת המדריך סידני אונווין לספק את הציוד והידע הנחוצים כדי לנסות למצוא את "צ'אבה אימנה" - אגם בעמק הררי שלא נחקר. הסיור שלהן כפי שתועד בספרה, בליווי מפה משנת 1908, אותו מתארת מרי כ"מחרוזת שלמה של פנינים". במהלך מסעותיה היא המשיכה לצלם תמונות שמאוחר יותר תצבע אותן ביד עם שובה הביתה ותשתמש בהן כדי לעודד אחרים לטייל בהרי הרוקי הקנדיים. <ref>"Mary Schäffer Warren in the Canadian Rockies". Mary Schäffer Warren in the Canadian Rockies.</ref>
ציור של צמח אלפיני המספר על צומח הרי הרוקי, 1907
ממסעותיה אלה, נותרו שמות של אתרים גאוגרפים באזור שניתנו על ידה.

בשנת 1912 עברה וורן לצמיתות לבאנף, אלברטה. בשנת 1915 היא נישאה לחברה משכבר הימים ומדריך ההרים ויליאם "בילי" וורן.

היא מתה ב-1939 בבאנף.

=== מורשת ===
בשנת 1909, הר בפארק הלאומי יוהו נקרא לכבודה .<ref>Birrell, Dave. "Mount Schaffer". PeakFinder. Retrieved 20 November 2017.</ref> בשנת 2003, אוניברסיטת אלברטה כינתה את מעון הסטודנטים החדש Schäffer Hall, כמחווה לשפר וורן.

== קישורים חיצוניים ==

* 

== הערות שוליים ==

קטגוריה:ציירות קנדיות 
קטגוריה:ילידות 1861
קטגוריה:נפטרות ב-1939
מריאן סמש

מריאן סמש (במקור מגזינר-Magaziner, בהונגרית: Szemes Marianne; בודפשט, 10 באפריל 1924 – בודפשט, 3 בנובמבר 2003) הייתה במאית קולנוע יהודייה-הונגרייה, תסריטאית, זוכת פרס בלה באלאז' (פרס הכבוד המקצועי הממלכתי ההונגרי הגבוה ביותר שניתן להעניק ליוצרי סרטי קולנוע ולמפיקי טלוויזיה), האישה הראשונה שקיבלה תואר בבימוי קולנוע בהונגריה.

== ביוגרפיה ==
את לימודיה האוניברסיטאיים סיימה באוניברסיטה לאמנויות התיאטרון והקולנוע בין השנים 1945–1949.

בין 1949 לבין 1983 היא ביימה 500 סרטי חדשות, סרטים תיעודיים, סרטים עלילתיים ודרמות טלוויזיה, וכתבה את תסריטי רובם בעצמה. סמש הייתה המזכירה הכללית של האיגוד הבינלאומי לסרטי תעודה. היא זכתה בפרסים מובילים בוונציה, קרקוב, מילאנו ובפסטיבלים אחרים.

== משפחתה ==
אביה, פאל מגזינר (1898–1945)<ref></ref> <ref></ref> היה בעל מפעל שנודע גם בכתיבת מדריכי טיולים ובעבודתו שמטרתה הייתה להפוך את הסקי לפופולרי.<ref>[http://mek.oszk.hu/00300/00355/html/ABC09732/09789.htm Magaziner Pál] (MÉL)</ref> הוא נרצח השואה. אמה, מגדה רונה, הייתה רקדנית, כוריאוגרפית ומנהלת תיאטרון, אך באמצעות בעלה היא יכולה להיחשב גם למטפסת הסלעים הראשונה של הונגריה.<ref></ref>

סבה וסבתה מצד אביה היו לאיוש לוי מגזינר (1861–1939)<ref></ref> ומריה בהם, סבה וסבתה מצד אמה היו זיגפריד רונה ומרגיט ינוביץ (1881–1975).<ref></ref>

== סרטיה (מבחר) ==
=== כבמאית ===
* גירושין בבודפשט (1964)
* אני עושה מה שאני רוצה (1968)
* שני בנים יושבים על ספסל (1973)
* מהומות בכיתה (1975)

=== כתסריטאית ===
* המזחלת (1955)
* דני (1957)
* פוטו הבר (1963)
* אני עושה מה שאני רוצה (1968)
* הפרופסור של העולם התחתון (1969)
* ציד המטמון (1973)

== פרסים (מבחר) ==
* פרס SZOT (1966)
* פרס בלה באלאז' (1969)

== ראו גם ==
* [https://index.hu/kultur/hirek/153484/ Index.hu]
* [https://web.archive.org/web/20051030230121/http://www.moziplussz.hu/hir.php?id=906 Moziplussz.hu]
* מריאן סמש בקטלוג הסרטים ההונגרי
* [https://www.geni.com/people/Magdolna-Róna/6000000085388222944 geni.com]

== לקריאה נוספת ==
* פטר הרמן : מי זה מי 2002 CD-ROM, Biográf Kiadó 
* [https://port.hu/adatlap/szemely/szemes-marianne/person-140395 מריאן סמש] באתר PORT.hu

== קישורים חיצוניים ==

== הערות שוליים ==

קטגוריה:יהודיות הונגריות
קטגוריה:בודפשט: אישים
קטגוריה:ניצולי השואה
קטגוריה:בוגרות האוניברסיטה לאמנויות התיאטרון והקולנוע
קטגוריה:תסריטאי קולנוע הונגרים
קטגוריה:במאי קולנוע הונגרים
קטגוריה:במאי קולנוע יהודים הונגרים
קטגוריה:ניצולות השואה
קטגוריה:יהדות בודפשט
קטגוריה:תסריטאי קולנוע יהודים הונגרים
קטגוריה:יהודים זוכי פרס בלה באלאז'
קטגוריה:הונגריות שנולדו ב-1924
קטגוריה:הונגרים שנולדו ב-1924
קטגוריה:נפטרות ב-2003
קטגוריה:הונגרים שנפטרו ב-2003
קמתי לרקוד

קמתי לרקוד הוא אלבום האולפן השישי של הזמרת הישראלית נינט טייב. הוא יצא ב-5 ביולי 2023 תחת הוצאת חברת הליקון ארומה מיוזיק. זהו אלבומה הרביעי של טייב בשפה העברית.<ref></ref>

== הרכב ==
באלבום שיתופי פעולה עם מוזיקאים ויוצרים שונים, כאשר יוסי מזרחי מפיק את האלבום, למעט השירים "הורגת", "ככה זה", "משהו טוב", "גיבור" "קמתי לרקוד" ו"רק שלא תיפול הרוח", אותם הפיק דודו טסה.<ref name=":0"></ref> אמנים נוספים ששיתפו פעולה עם טייב באלבום כוללים את שלום חנוך, טונה, אסף אמדורסקי, גלעד כהנא, Garden City Movement, ניר דנן, יונתן גלילה, ויקיר בן טוב.<ref name=":0" />

נינט שיתפה את מחשבותיה על האלבום, והזכירה שהוא נובע ממקום של כאב אבל גם מייצג החלטה להרגיש טוב ולהיות מאושרת ללא רגשות אשמה. היא שאפה שזה יהיה אלבום שמביא שמחה ומאפשר לאנשים להשתחרר, לצחוק ולצעוק.<ref name=":0" /> לאורך הפקת האלבום, נינט הוציאה קליפים לחלק מהשירים.<ref name=":0" />

== ביקורות ==
האלבום קיבל ביקורות מעורבות מהמבקרים. 

דודי פטימר שסקר את האלבום בביקורת שפורסמה ב"מעריב" שיבח את טייב כזמרת רוק שיוצרת DNA ייחודי למוזיקה שלה. הוא ציין שהאלבום מציג את השחרור והאופטימיות של טייב בהשוואה ליצירותיה הקודמות. פטימר רואה בו אחד מאלבומי הרוק הטובים ביותר בשנים האחרונות, עם איזון בין בלדות ושירי קצב, מילים אישיות והפקה בוגרת.<ref></ref>

בסקירה שפורסמה באתר "וואלה!" על ידי בן בירון בראודה, נכתב כי האלבום מציג את הכישרון הווקאלי והצמיחה של טייב כזמרת ונטען כי עם התקדמות טבעית לעבר רוק, האלבום מאזן בין רגעים של דיסטורשן, מילים חשופות והשפעות ים תיכוניות. עוד נטען כי האלבום משקף את המסע של נינט מתחילת הקריירה ועד לחקירה ולגילוי העצמי שלה כאמנית, ומזמין את המאזינים לגלות מחדש ולהעריך את נינט כנסיכת הרוק שהפכה להיות.<ref></ref>

עם זאת, בסקירה שפורסמה ב"הארץ" וסיפקה נקודת מבט נגדית, בן שלו טען .<ref></ref> בביקורת נוספת שפורסמה ב"הארץ", ניסן שור התייחס לאלבום וטען בין היתר כי .<ref></ref>
== רשימת רצועות ==

== הערות שוליים ==

קטגוריה:אלבומי 2023
קטגוריה:אלבומי נינט טייב
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומים שהופקו על ידי דודו טסה
קטגוריה:אלבומי חברת הליקון ארומה מיוזיק
Warriors

"Warriors" (בעברית: "לוחמים") הוא שיר של להקת הפופ רוק האמריקאית Imagine Dragons, ששימש את חברת המשחקים Riot Games כקליפ שקידם את אליפות העולם של המשחק League of Legends בשנת 2014.

הוא נכלל גם באלבום האולפן השני של הלהקה, Smoke + Mirrors. השיר שוחרר באופן דיגיטלי כסינגל ב-18 בספטמבר 2014. הקליפ של השיר היה הסרטון הנצפה ביותר של League of Legends באינטרנט עם למעלה מ-200 מיליון צפיות, עד שהקליפ Pop/Stars של K/DA עקף אותו ב-2019.

== קליפ ==
השיר הוקרן בבכורה עם הופעת הבכורה של הקליפ שלו בערוץ היוטיוב League of Legends ב-17 בספטמבר 2014. השיר והסרטון שלו שימשו לקידום אליפות העולם של המשחק League of Legends לשנת 2014.

==מיקומי שיא==

==קישורים חיצוניים==

קטגוריה:שירי 2014
קטגוריה:סינגלים מ-2014
קטגוריה:שירי Imagine Dragons
קטגוריה:שירים באנגלית
קטגוריה:סינגלים בהוצאת אינטרסקופ רקורדס
קובצי חוקים מהעת העתיקה

מצבה עליה כתובים [[חוקי חמורבי]]
הקודקס המשפטי היה מאפיין נפוץ במערכות המשפט של העולם העתיק. הקוד השומרי של אור-נמו (בערך 2100-2050 לפנה"ס), ולאחר מכן הקוד הבבלי של חמורבי (בערך 1760 לפנה"ס), הם מהמוקדמים ביותר שמקורם בסהר הפורה. באימפריה הרומית פותחו מספר קודיפיקציות, כמו שנים עשר הטבלאות של המשפט הרומי (שנערכו לראשונה בשנת 450 לפנה"ס) וקורפוס יוריס קיוויליס של יוסטיניאנוס הראשון, קיסר האימפריה הביזנטית, הידוע גם כקוד יוסטיניאנוס (429–534 לספירה). בסין העתיקה, הקוד הפלילי המקיף הראשון היה קוד טאנג, שנוצר בשנת 624 לספירה בשושלת טאנג. בהודו, גזרי אשוקה (269–236 לפנה"ס) היו בעקבות חוק מאנו (200 לפנה"ס).

להלן רשימה של קודים משפטיים עתיקים מרכזיים בסדר כרונולוגי:
* חוקי מאעת: במיתולוגיה המצרית, מאעת הייתה אלת הצדק, החוק והאמת (2370-2510 לפנה"ס) <ref>[https://core.ac.uk/download/pdf/196605731.pdf The Ancient Egyptian Concept of Maat:]</ref>
* חוקים שנכתבו בכתב יתדות:
** (2380–2360 לפנה"ס)
** חוקי אור-נמו: מלך אור (בערך 2050 לפנה"ס). עותקים עם שינויי נוסח קלים נמצאו בניפור, סיפר ואור.
** חוקי אשנונה (בערך 1930 לפנה"ס)<ref name="Code of Nesilim">[https://web.archive.org/web/20120104055940/http://www.fordham.edu/halsall/ancient/1650nesilim.html Code of Nesilim]</ref>
** חוקי ליפית-אשתר מאיסין (בערך 1870 לפנה"ס)<ref name="yale2"></ref>
** חוקי חמורבי (1750 לפנה"ס בכרונולוגיה האמצעית)
** , הידועים גם בשם 'חוקי הנסילים' (Code of the Nesilim) (1650–1500 לפנה"ס)
** החוק האשורי, הידוע גם בשם חוקי אשור התיכוניים (MAL) או קוד האשורים/אסורה (פותח בסביבות 1450–1250 לפנה"ס, העותק העתיק ביותר הקיים בסביבות 1075 לפנה"ס) <ref>[http://www.fordham.edu/halsall/ancient/1075assyriancode.html Code of the Assura]</ref>
* תורה (הלכה יהודית) (המאה ה-10-6 לפנה"ס)
* חוקים יווניים:
** חוקת דרקון (סוף המאה ה-7 לפנה"ס)
** (תחילת המאה ה-6 לפנה"ס)
** (המאה החמישית לפני הספירה)
* (451 לפנה"ס)
* מהחוק הבודהיסטי (269–236 לפנה"ס)
* חוקי מנו (בערך 200 לפנה"ס)
* , חוקים ואתיקה טמילית עתיקה שנאספו על ידי (31 לפנה"ס-500 לספירה)
* קורפוס יוריס קיוויליס (לקט חוקים, 529–534 לספירה)
** 
** הדיגסטה של יוסטיניאנוס
** האינסטיטוציות של יוסטיניאנוס
** Novellae Constitutiones
* שריעה (הלכה איסלמית) (בערך 570 לספירה)
* החוק הסיני המסורתי
** (624 עד 637 לספירה)
* (642–653 לספירה)
* (מקור לא ידוע; תורגם מסנקסקריט לפרסית, אנגלית, גרמנית וצרפתית בשנים 1776–1778)
* (חוק ברהון), (המאה ה-8 לספירה)
== הערות שוליים ==

קטגוריה:חוקים היסטוריים
אישאן פנדיטה

אישאן פנדיטה (בהינדי: इशान पंडिता; נולד ב-26 במאי 1998 בניו דלהי שבהודו) הוא כדורגלן הודי המשחק בעמדת החלוץ בנבחרת הודו.

== קריירת מועדונים ==
פנדיטה גדל במחלקות הנוער של אלקובנדס, אלמריה, לגנס וז'ימנסטיק טרגונה.

הוא החל את הקריירה המקצוענית שלו בקבוצת פובלה מאפומט מהליגה הספרדית הרביעית, ובהמשך שיחק בלורקה, גם היא מהליגה הספרדית הרביעית.

ב-3 באוקטובר 2020 חתם פנדיטה בגואה מליגת העל ההודית. הוא ערך 11 הופעות ליגה במדי המועדון, בהן הבקיע ארבעה שערים.

ב-2 בספטמבר 2021 חתם בג'אמשדפור מליגת העל ההודית. הוא ערך 34 הופעות ליגה במדי המועדון, בהן הבקיע חמישה שערים.

ב-10 באוגוסט 2023 חתם בקרלה בלסטרס לשנתיים עם אופציה לשנה נוספת.

== קריירה בינלאומית ==
ב-25 במרץ 2021 ערך פנדיטה את הופעת הבכורה שלו בנבחרת הודו, בתיקו 1-1 נגד נבחרת עומאן במשחק ידידות. ב-14 ביוני 2022 הבקיע את שער הבכורה שלו בנבחרת, בניצחון 4-0 על נבחרת הונג קונג במסגרת מוקדמות גביע אסיה 2023.

נכלל בסגל נבחרת הודו לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים הודים
קטגוריה:חלוצי כדורגל הודים
קטגוריה:כדורגלני גואה
קטגוריה:כדורגלני קרלה בלסטרס
קטגוריה:כדורגלני נבחרת הודו
קטגוריה:כדורגלני גביע אסיה 2023
קטגוריה:ספורטאים זרים בספרד
קטגוריה:הודים שנולדו ב-1998